Louise Sherwood McDowell

Louise Sherwood McDowell (New York, 1876ko irailaren 29a - Wellesley, 1966ko uztailaren 6a) estatubatuar fisikari eta hezitzailea izan zen. Bere karreraren zatirik handienean, Wellesley College-n fisika irakasle aritu zen eta United States Bureau of Standards-en, orain Estandarren eta Teknologiaren Institutu Nazionalean (NIST), lan egin zuen lehen zientzialarietako bat izateagatik ezaguna izan zen.

 Bizitza 
Francis Marion y Eva (Sherwood) McDowellen alaba, 1898an lizentziatu zen Wellesley Collegen eta, graduatu ondoren, bigarren hezkuntzako institutu batean lan egin zuen ingeles, zientzia eta matematikako irakasle gisa 1905era arte. Cornell Unibertsitatean onartua izan zen, non fisika saileko zuzendaria, Edward Nichols, fisika arloan emakumeen presentziaren aldekoa zen.

McDowellek uhin laburreko erradiazioan lan egin zuen Ernest Merritten zuzendaritzapean. 1907an masterra lortu zuen eta ondoren doktoregoa 1909an. McDowellek Cornell-en ikasi zuen gutxi gorabehera Frances Wick-ekin batera. Biak lagun egin ziren eta geroago ikerketan elkarlanean aritu ziren.

 Ibilbidea 
Doktoregoa lortu ondoren, McDowell Wellesley Collegen lanera itzuli zen 1909an, fisika saileko irakasle gisa. Sarah Frances Whiting fisikako departamentutik erretiratu ondoren 1912an, McDowell departamentuko zuzendari izan zen 1945era arte. Zuzendari gisa aritu zen bitartean, McDowellek departamentuaren berreraikuntza gainbegiratu zuen 1914ko sutearen ondoren, College Hall suntsitu zuena. Eraikinaren goiko solairuetan zegoen fisikako departamentuak bere erakustaldi eta ikerketa ekipamendu guztia galdu zuen.

1918an, Lehen Mundu Gerran, McDowellek eszedentzia eskatu zuen Wellesleyn, NISTek radarrari buruzko ikerketa bat egiteko kontratatu zuelako. Lehenengo fisikaria izan zen, eta institutu horretan ikerketa doktoretza bat egin zuen lehen emakumea.

McDowell American Physical Society eta American Association for the Advancement of Science-eko kidea zen, Optical Society of America-ko kidea eta American Association of Physics Teachers-eko presidenteordea.

 Erreferentziak 

 Kanpo estekak 

Kategoria:XX. mendeko emakumeak
Kategoria:XIX. mendeko emakumeak
Kategoria:Ameriketako Estatu Batuetako emakumeak
Kategoria:1966ko heriotzak
Kategoria:1876ko jaiotzak
Kategoria:Emakume fisikariak
Kategoria:Emakume irakasleak
Kategoria:Emakume ikertzaileak
Kategoria:Emakume zientzialariak